b'\n_START_ARTICLE_\nCesarica Kogjoku\n_START_SECTION_\nDogodki tekom vladavine cesarice Sajmej\n_START_PARAGRAPH_\nPo Kotokujevi smrti je bil kronski princ Naka no Oe. Ko je njegova mati ponovno sedla na prestol, je zopet deloval na polo\xc5\xbeaju naslednika in kronskega princa. V tej vlogi je lahko ostal aktiven v japonskem politi\xc4\x8dnem \xc5\xbeivljenju._NEWLINE_V petem letu cesari\xc4\x8dine vladavine (leta 660) je bilo korejsko kraljestvo Paekche, ki mu je Japonska pomagala pri ponovni o\xc5\xbeivitvi dinastije, uni\xc4\x8deno. Zgodaj leta 661 je Sajmej zapustila prestolnico province Jamato. \xc5\xbdelela je voditi ekspedicijo na Korejski polotok. Bivala je v za\xc4\x8dasni pala\xc4\x8di I\xc5\xa1iju v provinci Ijo, dana\xc5\xa1nji onsen\xc2\xa0Dogo. Maja je prispela v pala\xc4\x8do Asakura na severu province Cuku\xc5\xa1i na Kju\xc5\xa1uju, danes del prefekture Fukuoka. Zavezni\xc5\xa1ki vojski kraljestva Paekche in Japonske sta se pripravljali na vojno proti korejskem kraljestvu Silla, a je cesari\xc4\x8dina smrt pokvarila na\xc4\x8drte. Leta 661 je\xc2\xa0umrla v pala\xc4\x8di Asakura pred odhodom vojske v Korejo. Oktobra so njeno telo pripeljali po morju s Kju\xc5\xa1uja v pristani\xc5\xa1\xc4\x8de Naniva-zu (dana\xc5\xa1nja Osaka); dr\xc5\xbeavni pogreb je potekal zgodaj novembra._NEWLINE_Cesarica Sajmej je vladala sedem let, strokovnjaki pa jih ne povezujejo z nobeno ero (nengo).\xc2\xa0Era Tajho je dodala inovacijo imenovanja nengojev, ki pa je do vladavine cesarja Monmuja hirala. Vrnil jo je leta 701 s razglasitvijo obdobja Tajho._NEWLINE_Dejanski kraj cesari\xc4\x8dinega groba je znan.\xc2\xa0Prepoznali so ga v grobnici Kengo\xc5\xa1izuka v vasi Asuka, prefektura Nara.\xc2\xa0\xc2\xa0Tradicionalno jo \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du (misasagi) v Nari. Cesarska hi\xc5\xa1a je posvetila to lokacijo kot njegov mavzolej. Uradno se imenuje\xc2\xa0O\xc4\x8di-no-Okanoe no misasagi.'